**ГЛАГОЛИ**

|  |  |
| --- | --- |
|  | * **Глаголи** су променљива врста речи која означава радњу, стање и збивање (*читати* - радња, *жутети* – стање, *грмети* – збивање) |
|  | * Које граматичке категорије глагола постоје? * Постоје два низа граматичких категорија:   а) лице, број, род; (1, 2. и 3. лице, једнина/множина,  мушки/женски/средњи род);  б) вид, род, време и начин, потврдност и одричност.   * **Граматичка категорија глаголског вида:** * Означава разлику у трајању радње, стања или збивања. * На основу тога, глаголи се деле на **свршене, несвршене и двовидске.** * **Несвршени** − радња, стање, збивање неограниченог трајања (*шетати, јести, сумњати, куцкати, јављати се, прибојавати се).*   ‒ Деле се на два типа:  а) **трајне** – непрекидно вршење радње или стања:  *шетати, јести, сумњати*;  б) **учестале** – више пута понављање радње или стања,  који се врше неограничено, али с прекидима:  *куцкати, јављати се, прибојавати се*.   * **Свршени** − радња, стање збивање чије је трајање ограничено на један свршени тренутак;   ‒ Деле се на четири типа:  а) **тренутно-свршени** – радња која се цела изврши у  једном тренутку (*сести, пасти, куцнути, лупити*);    б) **почетно-свршени** − свршени почетак радње, иза  којег радња може трајати и неограничено  (*запевати, заплакати, заиграти*);  в) **завршно-свршени** – свршетак радње, пре кога је  радња могла трајати неограничено;  (*попити, прочитати, изгорети*)  г) **неодређено-свршени** – свршени тренутак радње и извесно дуже или краће вршење дате радње (*загристи, развикати се, заиграти се*);     * **Двовидски** − глаголи који су и свршеног и несвршеног вида, а ком виду припадају може се одредити једино на основу контекста у реченици (*чути, видети, ручати*);   Ево, седим и *ручам*. − несвршени  Чим *ручам*, доћи ћу. – свршени   * **Граматичка категорија глаголског рода:**   ‒ Одређује се на основу прелазности/непрелазности радње на  објекат.  ‒ Деле се на прелазне, непрелазне и повратне.   * **Прелазни** − захтевају објекат у акузативу без предлога:   *писати* (књигу), *изградити* (кућу), *фарбати* (зид).   * **Непрелазни** − не захтевају објекат у акузативу без предлога: *сести*, *лежати*, *трчати*. * **Повратни** − захтевају обавезну употребу речце се   ‒ Деле се на три групе:  а) **прави повратни** − радњу субјекат врши сам на себи;  обавезна употреба речце *се*:  *умивати се, чешљати се, шминкати се*;  б) **узајамно-повратни** − радњу врше најмање два  вршиоца један на другом:  *рвати се, тући се, спријатељити се*;  в) **неправи повратни** – повратна речца *се* се не може  тумачити као себе; означавају неко стање,  расположење, процес:  *белети се, црвенети се, дочепати се*; |
|  | **Домаћи задатак:**  1Одредити за дате глаголе који од њих представља радњу, који стање, а који збивање.  *градити,сањати, севати, чешљати се, доћи, свитати, седети*  2.Одреди следећим глаголима граматичку категорију вида и тип коме припадају: *имати, попити, засвирати, прочитати, скакутати, проговорити, носити, бацакати.*  3.Одреди следећим глаголима граматичку категорију рода: *волети,црвенети, попети се, плакати, купити, чудити се, бацити, бледети, исправити се.* |

**ПРЕПИШИТЕ У СВЕСКЕ**

|  |
| --- |
| **Глаголи**  **Глаголски вид**   * трајање радње, стања или збивања   **Несвршени** − неограничено трајање  а) **трајни** – *шетати, јести, сумњати*  б) **учестали** – *куцкати, јављати се, прибојавати се*  **Свршени** − трајање ограничено на један свршени тренутак  а) **тренутно-свршени** – *сести, пасти, куцнути, лупити*    б) **почетно-свршени** − *запевати, заплакати, заиграти*  в) **завршно-свршени** – *попити, прочитати, изгорети*  г) **неодређено-свршени** – *загристи, развикати се, заиграти се*    **Двовидски** − и свршеног и несвршеног вида (*чути, видети, ручати*);  Ево, седим и *ручам*. − несвршени  Чим *ручам*, доћи ћу. – свршени  **Глаголски род**   * прелазност/непрелазност радње на објекат;   **Прелазни** − *писати* (књигу), *изградити* (кућу), *фарбати* (зид);  **Непрелазни** − *сести, лежати, трчати*;  **Повратни** − захтевају обавезну употребу речце *се;*  а) **прави повратни** − *умивати* *се*, *чешљати* *се*, *шминкати* *се*  б) **узајамно-повратни** − *рвати се, тући се, спријатељити се*  в) **неправи повратни** – *белети се, црвенети се, дочепати се* |